钦定古今图书集成/明伦汇编/人事典/第015卷 > 《本草纲目》 > 《附方》
## 钦定古今图书集成/明伦汇编/人事典/第015卷 > 《本草纲目》 > 《附方》

痘疮倒黡：《钱氏小儿方》：用人牙烧存性，入麝香少许，
温酒服半钱。闻人规《痘疹论》云：“人牙散治痘疮方
出，风寒外袭，或变黑，或青紫，此倒黡也。宜温肌发散，
使热气复行而斑自出。”用人齿脱落者，不拘多少，瓦
罐固济，锻过，出火毒，研末。出不快而黑陷者，獖猪血
调下一钱。因服凉药血涩倒陷者，入麝香温酒服之，
其效如神。“无价散。”用人牙猫牙、猪牙犬牙等分。火
锻研末。蜜水调服一匙。

乳痈未溃人牙齿烧研，酥调贴之。〈肘后方〉

《五般聤》耳，出脓血水，人牙烧存性，麝香少许，为末吹
之，名“佛牙散。”〈普济方〉

漏疮恶疮，干水生肌：用人牙灰、油发灰、雄鸡内金灰
各等分为末，入麝香、轻粉少许，油调傅之。〈直指方〉
阴疽不发，头凹沉黯，不疼无热，服内补散不起，必用
人牙锻过，穿山甲炙各一分为末，分作两服，用当归、
麻黄煎酒下，外以姜汁和面傅之。又方：川乌头、硫
黄、人牙锻过，为末，酒服亦妙。〈杨仁斋直指方〉